सामग्री: अलीकडं देशोदेशी नागरिक टीव्हीच्या पडद्यावरील प्रतिमा पाहून आपली मतं ठरवतात. माणसाची तत्वज्ञ, कलाकार, नेता इत्यादी म्हणून असणारी लायकी नागरिक टीव्हीवर तो माणूस कसा दिसतो, किती वेळा दिसतो यावरून ठरवतात. 

डोनाल्ड ट्रंप ते राज ठाकरे अशी माणसं लोकांना आकर्षित करतात. कारण ती टीव्हीवर सतत चमकत असतात. 

डोनाल्ड ट्रंप यांची केशभुषा, मख्ख चेहरा, सतत टाळ्या वाजवणं, उजव्या हातानं ज्ञान मुद्रा करणं प्रेक्षकांच्या मेंदूत ठसलं आहे. विषय कोणताही असो. ते चिडलेले असोत की आनंदी. ते राजकीय सभेत असोत की आपल्या कुटुंबीयासमवेत. त्यांचं एकाच प्रकारचं दिसणं लक्षात येतं, इतर उपस्थितांमध्ये ते उठून दिसतात. 

तसंच राज ठाकरे यांचं. राज ठाकरे जाहीर सभेत दिसतात, पत्रकार परिषदेत दिसतात, कधी कधी मंचावर मुख्य पात्र म्हणून मुलाखत देताना दिसतात. प्रेक्षकांची नजर आपल्यापासून इकडं तिकडं जाणार नाही याची काळजी ते घेत असतात.

त्यांचे स्वच्छ कपडे. मधून मधून टॉवेलनं नाक पुसणं. ते आणि प्रेक्षक यांच्यामध्ये, ते आणि प्रश्न विचारणारे यांच्यामधलं अनेक फुटांचं अंतर. मंच, लेक्टर्न, पाठीमागं घाशीराम कोतवालातल्या ब्राह्मणांसारखी रांगेत बसलेली माणसं. मध्येच कोणी तरी येऊन एखादी चिठ्ठी त्यांच्या समोर ठेवणं. अत्यंत आखीव आणि रेखीव अशी हातांची हालचाल. नकला. वेळोवेळी लोकांना हसण्यासाठी आणि टाळ्या वाजवण्यासाठी दिलेला पॉझ.

दोघांचंही बोलणं जनता गंभीरपणानं घेत नाही.

ट्रंप म्हणाले की ओबामा यांचा जन्म अमेरिकेत झालेला नाही. आपल्याकडं पुरावे आहेत असं ते अनेक वेळा म्हणाले. पत्रकारांनी पुरावे मागितले, ट्रंप यांनी ते दिले नाहीत. 

जनतेनं कधीच पुरावे मागितले नाहीत. ओबामांचा जन्म अमेरिकेत झालेला असो किंवा नसो, नागरिकांना ट्रंप यांचं ठासून खोटं बोलणं आवडलं.

एकदा ते म्हणाले की 11 सप्टेंबरला ट्वीन टॉवर्स कोसळल्यानंतर न्यू जर्सीमध्ये लोकांनी जल्लोष साजरा केला. 

पत्रकारांनी न्यू जर्सीतले पेपर शोधले, टीव्हीच्या बातम्या तपासल्या, पोलीस स्टेशनातल्या नोंदी पाहिल्या. कुठंही तशा घटनेची नोंद सापडली नाही.

हे सारं टीव्हीतल्या चर्चा करणाऱ्या पत्रकारांनी मांडलं. टीव्हीतली कंटाळवाणी काथ्याकुटी माहिती लोकांनी दुर्लक्षिली, पण ट्रंप यांनी ठासून केलेला आरोप लोकांनी लक्षात ठेवला. 

राज ठाकरे यांनी भाषणात सांगितलं की मोदी आणि भाजपचे लोक लवकरच भीषण दंगली घडवून आणणार आहेत, आपल्याकडे निश्चित माहिती...\nमागील सामग्री खालीलप्रमाणे सारांशित केली जाऊ शकते:
डोनाल्ड ट्रंप आणि राज ठाकरे  या दोन्ही नेत्यांचा आज वाढदिवस आहे.  म्हटलं तर दोघांमध्ये काहीही साधर्म्य नाही. एक अमेरिकेचे अध्यक्ष आणि जगातले शक्तिशाली नेते. दुसरे पुढारी ,  भारतातल्या तीन निवडणुकांत सपशेल पराभव झालेले. पण या दोघांमध्ये अनेक साम्यस्थळंही आहेत. स्थलांतरितांविरोधात दोघांनी ही  रान उठवलं. राज ठाकरेंनी उत्तर  भारतीयांविरोधात  तर ट्रंप यांनी मेक्सिकन लोकांविरोधात. याशिवायही त्यांच्यात काय का य  सारखं आहे, हे शोधण्याचा प्रयत्न करत आहेत ज्येष्ठ पत्रकार निळू दामले.